**OBRAZLOŽENJE UZ**

**IZMJENE I DOPUNE PRORAČUNA**

**GRADA KNINA ZA 2018. GODINU**

**UVOD**

 Zakonom o proračunu („Narodne novine“ broj , 87/08, 46/09, 136/12 i 15/15) člankom 39. Stavak 2. propisano je da se Izmjene i dopune proračuna donose po istom postupku kao i proračun.

 Proračun Grada Knina za 2018. godinu zajedno s projekcijama za 2019.-2020. godinu donijelo je Gradsko vijeće na 4. sjednici od 1. prosinca 2017. godine te je isti objavljen u Službenom glasilu grada Knina, broj 11/17.

 Izmjenama i dopunama Proračuna za 2018. godinu (u daljnjem tekstu: Izmjene) pristupilo se zbog tražene žure izmjene financijskog plana Upravnog odjela za prostorno uređenje, komunalne, imovinskopravne poslove i zaštitu okoliša te se zbog žurnosti provedbe pristupa ovim Izmjenama i dopunama, a iste se odnose na:

- povećanja stavke prihoda – Pomoći proračunu iz drugih proračuna /Kapitalne pomoći iz državnog

 proračuna kao i stavke rashoda - ulaganja u uređenje i opremanje dječjeg vrtića (ostali prijedlozi izmjena financijskog plana navedenog Upravnog odjela su skinute s dnevnog reda amandmanom predlagatelja te nisu sadržane ni u Izmjenama i dopunama Proračuna za 2018. godinu ni u ovom obrazloženju).

 Slijedom navedenog, jedina izmjena koja je sadržana u ovim Izmjenama i dopunama Proračuna za 2018. godinu u odnosu na usvojeni Proračun Grada Knina za 2018. godinu odnosi se na povećanje stavke prihoda Pomoći proračunu iz drugih proračuna /Kapitalne pomoći iz državnog proračuna kao i stavke rashoda - ulaganja u uređenje i opremanje dječjeg vrtića. Sve ostale stavke ostale su neprimijenjene.

 Činjenica je da je Proračun Grada Knina za 2018. godinu s projekcijama za 2019. i 2020. godinu dostavljen Gradskom vijeću na usvajanje prije stupanja na snagu Zakona o financiranju jedinica lokalne (područne) i regionalne samouprave kao i Zakona o izvršenju Proračuna Republike Hrvatske za 2018. godinu (a oba direktno utječu na znatno povećanje prihoda Grada Knina u 2018. godini). S druge strane, zbog iznimne žurnosti ove Izmjene i dopune Proračuna napravljene su prije utvrđenog financijskog rezultata poslovanja za prethodnu -2017. godinu i od strane Gradskog vijeća usvojenog Godišnjeg izvješća o izvršenju Proračuna za 2017. godinu (te u vrijeme ovih Izmjena i dopuna nije poznat financijski rezultat poslovanja-višak/manjak koji će se prenijeti u 2018. godinu) . Po izloženom, ovim izmjenama i dopunama nisu obuhvaćeni ni proicirani prihodi po osnovu izmjena gore navedenog Zakona o financiranju jedinica lokalne (područne) i regionalne samouprave kao ni Zakona o izvršenju državnog proračuna Republike Hrvatske za 2018. godinu te će navedeno biti predmet narednih Izmjena i dopuna Proračuna Grada Knina za 2018. godinu.

 S obzirom na sve navedeno, ovim obrazloženjem daje se pregled s obrazloženjem stavki koje se mijenjaju, jer je riječ o promjeni samo jedne stavke na strani prihoda i primitaka, odnosno jedne stavke na strani rashoda i izdataka.

**STRUKTURA PRORAČUNA - PRIHODI I PRIMITCI/ RASHODI I IZDATCI**

Ukupni prihodi i primitci su Proračunom za 2018. godinu bili planirani u iznosu 67.415.312,00 kuna. Ovim Izmjenama i dopunama povećavaju se za 2.000.000,00 kuna te se sada planiraju u iznosu od 69.415.312,00 kuna. Povećanje se odnosi na povećanje planiranih kapitalnih pomoći iz državnog proračuna u navedenom iznosu od 2.000.000,00 kuna.

Ukupni rashodi i izdatci planirani Proračunom za 2018. godinu u iznosu od 66.415.312,00 kuna se također povećavaju za navedenih 2.000.000,00 kuna (rashodi za uređenje dječjeg vrtića) što daje iznos od 68.415.312,00 kuna. Navedenom iznosu planiranih rashoda pridodaje se iznos proiciranog manjka iz prethodnih perioda koji se planira pokriti u 2018. godini od 1.000.000,00 kuna (konto 922). Točan iznos viška/manjka prihoda i primitaka koji se iz prethodnih razdoblja prenosi u 2018. godinu bit će poznat po dovršetku Godišnjeg izvješća o izvršenju Proračuna za 2017. godinu i bit će predmet narednih Izmjena i dopuna Proračuna za 2018. godinu.

**PREGELED PRIHODA I PRIMITAKA**

|  |  |  |  |  |  |
| --- | --- | --- | --- | --- | --- |
|  | **Ukupni prihodi i primitci** |

|  |
| --- |
| **Proračun za 2018. godinu** |

 | **Povećanje/smanjenje** | **Izmjene i dopune** **Proračuna za 2018.** **godinu** |
|  | **UKUPNI PRIHODI I PRIMITCI** | **67.415.312,00** | **+2.000.000,00** | **69.415.312,00** |
| 61 | Prihodi od poreza | 17.113.928,00 |  | 17.113.928,00 |
| 63 | Pomoći iz inozemstva i od subjekata unutar općeg proračuna | 34.308.998,00 | +2.000.000,00 | 36.308.998,00 |
| 64 | Prihodi od imovine | 1.735.595,00 |  | 1.735.595,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 7.221.291,00 |  | 7.221.291,00 |
| 66 | Prihodi od prodaje proizvoda i robe te pruženih usluga i prihodi od donacija | 515.000,00 |  | 515.000,00 |
| 68 | Kazne, upravne mjere i ostali prihodi | 190.500,00 |  | 190.500,00 |
| 72 | Prihodi od prodaje proizvedene dugotrajne imovine | 3.800.000,00 |  | 3.800.000,00 |
| 81 | Primitci od financijske imovine i zaduženja | 30.000,00 |  | 30.000,00 |
| 64 | Primitci od zaduživanja | 2.500.000,00 |  | 2.500.000,00 |

**Obrazloženje stavke prihoda i primitaka koja se mijenja ovim Izmjenama i dopunama Proračuna Grada Knina za 2018. godinu:**

 ***63/ Pomoći iz inozemstva i od subjekata unutar općeg proračuna*** proračunom za 2018. godinu planirani su u iznosu od 34.308.998,00 kuna, a ovim Izmjenama i dopunama isti se povećavaju za 2.000.000,00 kuna i sada iznose 36.308.998,00 kuna.

Ove pomoći sadrže:

- pomoći proračunu iz drugih proračuna (kapitalne i tekuće pomoći iz državnog proračuna te iz

 županijskog proračuna),

- pomoći od izvanproračunskih korisnika

- pomoći izravnanja za decentralizirane funkcije

- pomoći proračunskim korisnicima iz proračuna koji im nije nadležan te

- pomoći iz državnog proračuna temeljem prijenosa EU sredstava

Pomoći proračunu iz drugih proračuna obuhvaćaju:

-pomoći proračunu iz drugih proračuna ovim izmjenama i dopunama planirane u iznosu od 13. 823.662,00 kuna i obuhvaćaju

 - tekuće pomoći iz državnog proračuna u iznosu od 7.841.462,00 kuna (projekcija napravljena na temelju ostvarenih pomoći tekuće 2017. godine, jer u momentu izrade proračuna za 2018. g. ova veličina nije poznata - nije donesen Zakon o izvršenju proračuna Republike Hrvatske za 2018. godine, kao ni Odluka o preraspodjeli sredstava JLP®S iz razdjela 025- Ministarstvo financija);

 -tekuće pomoći iz županijskog proračuna planirane su u iznosu od 132.200,00 kuna i odnose se na planirane pomoći od županije po projektima koje su u svom financijskom planu prikazali proračunski korisnici (Narodna knjižnica, Kninski muzej te Pučko otvoreno učilište Knin);

 - **kapitalne pomoći iz državnog proračuna u proračunu** su planirane u iznosu od 3.850.000,00 kuna. Ovim izmjenama i dopunama planira se i dodatna kapitalna pomoć iz državnog proračuna Ministarstva demografije, obitelji, mladih i socijalne politike u iznosu od 2.000.000,00 kuna.

Tekućih pomoći izravnanja za decentralizirane funkcije (na ime decentraliziranih minimalnih standarda za Javnu vatrogasnu postrojbu grada Knina i te decentraliziranih sredstva koja očekujemo za ogrjev) planirani su na bazi 2017. godine u iznosu od 3.856.520,00 kuna.

Pomoći od izvanproračunskih korisnika su pomoći od izvanproračunskih korisnika, planirane su u iznosu od 11.647.000,00 kuna i odnose se na sanaciju Odlagališta Mala Promina iz sredstava Fonda za zaštitu okoliša i energetsku učinkovitost temeljem potpisanog Sporazuma.

Pomoći proračunskim korisnicima iz proračuna koji im nije nadležan planirane su proračunom u iznosu od 1.581.816,00 kuna i odnose se na planirane prihode Kninskog muzeja i Narodne knjižnice od Ministarstva kulture.

Kapitalne pomoći iz državnog proračuna temeljem prijenosa EU sredstava - prihodi po osnovu planirani su za provedbu Programa integralne fizičke, gospodarske i socijalne regeneracije malih gradova na ratom pogođenom području u ukupnom iznosu od 5.400.000,00 kuna, a sve temeljem potpisanog Sporazuma o provedbi Intervencijskog plana Grada Knina.

**PREGLED RASHODA I IZDATAKA**

Ukupni rashodi i izdatci u proračunu za 2018. godinu planirani su u iznosu od 66.415.312,00 kuna. Ovim Izmjenama i dopunama isti se povećavaju za 2.000.000,00 kuna i sada iznose 68.415.312,00 kuna.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Ukupni rashodi i izdatci** |

|  |
| --- |
| **Izvorni plan** |
| **2018.(2)** |
|  |

 | **Smanjenje/povećanje** | **Izmjene i dopune Proračuna za 2018. godinu** |
|  | **UKUPNI RASHODI/IZDATCI** | **66.415.312,00** | **+2.000.000,00** | **68.415.312,00** |
| **3** | **RASHODI POSLOVANJA** | **39.296.087,00** |  | **39.296.087,00** |
| 31 | Rashodi za zaposlene | 13.992.331,00 |  | 13.992.331,00 |
| 32 | Materijalni rashodi | 20.968.506,00 |  | 20.968.506,00 |
| 34 | Financijski rashodi |  422.300,00 |  |  422.300,00 |
| 36 | Pomoći dane u inozemstvo i unutar općeg proračuna |  80.000,00 |  |  80.000,00 |
| 37 | Naknade građanima i kućanstvima na temelju osiguranja i druge naknade |  1.540.000,00 |  |  1.540.000,00 |
| 38 | Ostali rashodi |  2.292.950,00 |  |  2.292.950,00  |
| **4** | **RASHODI ZA NABAVU NEFINACIJKSE IMOVINE**  |  **26.619.225,00** |  |  **28.619.225,00** |
| 41 | Rashodi za nabavu neproizvedene dugotrajne imovine |  5.630.000,00 |  |  5.630.000,00 |
| 42 | Rashodi za nabavu proizvedene dugotrajne imovine |  20.317.362,00 | +2.000.000,00 |  22.317.362,00 |
| 45 | Rashodi za dodatna ulaganja na nefinancijskoj imovini |  671.863,00 |  |  671.863,00 |
| **5** | **IZDATCI ZA FINANCISJKU IMOVINU I OTPLATU** | **500.000,00** |  | **500.000,00** |
| 54 | Izdatci za otplatu glavnice primljenih kredita i zajmova | 500.000,00 |  | 500.000,00 |

U strukturi ukupno planiranih rashoda i izdataka ovim Izmjenama i dopunama najveći udio imaju rashodi poslovanja koji su planirani u iznosu od 39.296.087,00 kuna, Slijede rashodi za nabavu nefinancijske imovine koji su planirani u iznosu od 28.619.225,00 kuna. Izdatci za financijsku imovinu i otplate zajmova u 2018. godini su planirani u iznosu od 500.000,00 kuna.

**Obrazloženje stavke rashoda i izdataka koja se mijenja ovim Izmjenama i dopunama Proračuna Grada Knina za 2018. godinu:**

 ***42/ Rashodi za nabavu proizvedene dugotrajne imovine*** -ovim Izmjenama i dopunama planiran je utrošak sredstava u iznosu od 22.317.362,00 kuna, što je povećanje za 2.000.000,00 kuna u odnosu na planirane rashode Proračunom za 2018. godinu. Najveći dio ovih rashoda odnosi se na građevinske objekte – iznos od 21.945.000,00 kuna i to: u iznosu od 16.395.000,00 kuna planirana je realizacija programa gradnje objekata i uređenja komunalne infrastrukture (izgradnja cesta, izgradnju groblja, zbrinjavanje otpada). Slijedi planirani rashod uređenja i opremanja koji su ovim Izmjenama i dopunama povećani za uređenje i opremanje Dječjeg vrtića. Naime, u Programu izgradnje i uređenja objekata javne namjene proračunom je planirano ulaganje za uređenje i opremanje dječjeg vrtića u iznosu od 2.500.000,00 koji će se financirati dugoročnim zajmom, a sada se navedeni planirani rashod za uređenje i opremanje dječjeg vrtića povećava za dodatnih 2.000.000,00 kuna - kapitalna donacija. Nadalje ovdje su sadržani i planirani rashodi za ulaganje u gospodarske i poduzetničke zone u iznosu od 400.000,00 kuna te planirana kapitalna ulaganja u građevinske objekte proračunskih korisnika - Kninskog muzeja u iznosu od 650.000,00 kuna.

Slijede planirani rashodi za postrojenja i opremu u iznosu od 253.962,00 kuna (rashodi za nabavku računala i računalne opreme, nabavu uredskog namještaja, telefona i telekomunikacijskih uređaja, opreme za grijanje i hlađenje, opreme za protupožarnu zaštitu, sredstva didaktike, opreme za uređenje turističke infrastrukture – sve za Grad Knin i za sve proračunske korisnike).

Na ime nabavke knjiga, umjetničkih djela i ostale izložbene vrijednosti planirani su rashodi u iznosu 118.400,00 kuna, a odnose se na proračunske korisnike Grada Knina.

PREGLED PODSEBNOG DIJELA PRORAČUNA PO ORGANIZACIJSKOJ KLASIFIKACIJI

/PO UPRAVNIM ODJELIMA I PRORAČUNSKIM KORISNICIMA/

|  |  |  |  |
| --- | --- | --- | --- |
| **UKUPNI RASHODI I IZDATCI** | **PRORAČUN ZA 2018.****GODINU** | **IZMJENE U ODNOSU NA** **PRORAČUN** | **IZMJENE I DOPUNE PRORAČUNA** **2018. G.** |
| **SVEUKUPNI RASHODI I IZDATCI**  | **67.415.312,00** | **+2.000.000,00** | **69.415.312,00** |
| **RAZDJEL 010 UPRAVNI ODJEL ZA LOKALNU SAMOUPRAVU I DRUŠTVENE DJELATNOSTI** | **15.659.852,00** |  | **15.659.852,00** |
| **GLAVA 01001 UO ZA LOKALNU SAMOUPRAVU I DRUŠTVENE DJELATNOSTI** | **4.522.950,00** |  | **4.522.950,00** |
| **GLAVA 01002 GRADONAČELNIK** | **260.000,00** |  | **260.000,00** |
| **GLAVA 01003 GRADSKO VIJEĆE** | **193.000,00** |  | **193.000,00** |
| **GLAVA 01004 NARODNA KNJIŽNICA KNIN** | **1.168.925,00** |  | **1.168.925,00** |
| PRORAČUNSKI KORISNIK 33827 NARODNA KNJIŽNICA KNIN | 1.168.925,00 |  | 1.168.925,00 |
| **GLAVA 01005 DJEČJI VRTIĆ CVRČAK** | **4.706.000,00** |  | **4.706.000,00** |
| PRORAČUNSKI KORISNIK 33835 DJEČJI VRTIĆ CVRČAK | 4.706.000,00 |  | 4.706.000,00 |
| **GLAVA 01006 KNINSKI MUZEJ** | **3.941.262,00** |  | **3.941.262,00** |
| PRORAČUNSKI KORISNIK 33843 KNINSKI MUZEJ | 3.941.262,00 |  | 3.941.262,00 |
| **GLAVA 01007 PUČKO OTVORENO UČILIŠTE** | **702.700,00** |  | **702.700,00** |
| PRORAČUNSKI KORISNIK 37718 PUČKO OTVORENO UČILIŠTE | 702.700,00 |  | 702.700,00 |
| **GLAVA 01008 MJESNA SAMOUPRAVA** | **25.000,00** |  | **25.000,00** |
| **GLAVA 01009 VIJEĆE NACIONALNIH MANJINA** | **140.015,00** |  | **140.015,00** |
| PRORAČUNSKI KORISNIK 46069 VIJEĆE SRPSKE NACIONALNE MANJINE | 140.015,00 |  | 140.015,00 |
| **RAZDJEL 020 UPRAVNI ODJEL ZA FINANCIJE, GOSPODARSTVO I EU FONDOVE** | **19.017.600,00** |  | **19.017.600,00** |
| **GLAVA 02001 UO ZA FINANCIJE, GOSPODARSTVO I EU FONDOVE** | 19.017.600,00 |  | 19.017.600,00 |
| **RAZDJEL 030 UPRAVNI ODJEL ZA PROSTORNO UREĐENJE, KOMUNALNE……….** | **31.737.860,00** | **+2.000.000,00** | **33.737.860,00** |
| GLAVA 03001 UO ZA PROSTORNO UREĐENJE, KOMUNALNE ….. | 27.483.000,00 | 2.000.000,00 | 29.483.000,00 |
| **GLAVA 03002 JAVNA VATROGASNA POSTROJBA GRADA KNINA** | **4.254.860,00** |  | **4.254.860,00** |
| PRORAČUNSKI KORISNIK 33851 JAVNA VATROGASNA POSTROJBA  | **4.254.860,00** |  | **4..254.860,00** |

Kako je iz tabelarnog prikaza *„Pregled posebnog dijela proračuna po organizacijskoj klasifikaciji /po Upravnim odjelima i proračunskim korisnicima“* razvidno da se promjena sadržana ovima Izmjenama i dopunama Proračuna odnosi samo na promjene u Upravnom odjelu za prostorno uređenje, komunalne, imovinskopravne poslove i zaštitu okoliša, u nastavku se daje samo pregled stavki koje se mijenjaju s obrazloženjem.

**PREGLED PLANA PO PROGRAMIMA**

1. PROGRAM: REDOVNA DJELATNOST

Zakonska osnova: Zakon o lokalnoj i područnoj (regionalnoj) samoupravi, Zakon o zakupu i kupoprodaji poslovnog prostora, Zakon o općem upravnom postupku, Zakon o vlasništvu i drugim stvarnim pravima, Zakon o upravnim sporovima, Zakon o obveznim odnosima, Ovršni zakon, Zakon o sustavu civilne zaštite, Zakon o Hrvatskoj gorskoj službi spašavanja, Zakon o vatrogastvu, Zakon o zaštiti od požara.

|  |  |  |  |  |
| --- | --- | --- | --- | --- |
| **PROGRAM****Redovna djelatnost** |  | **Tekući plan** | **Povećanje/****smanjenje** | **Novi plan 2018.** |
| Aktivnost | Materijalni rashodi | 535.000,00 | 0,00 | 535.000,00 |
| Aktivnost | Nabava kapitalne imovine | 30.000,00 | 0,00 | 30.000,00 |
| Aktivnost | Donacije i ostali rashodi | 435.000,00 | 0,00 | 435.000,00 |
| **UKUPNO:** | **1.000.000,00** | **0,00** | **1.000.000,00** |
| Obrazloženje: Ciljevi programa su podmirenje obveza za zakup poslovnih prostora koji nisu u vlasništvu Grada Knina, osiguranje odvjetničkih i geodetsko-katastarskih usluga u postupcima i aktivnostima u kojima Grad sudjeluje, podmirenje troškova ovrha temeljem sudskih presuda te osiguranje sredstava za rad Dobrovoljnog vatrogasnog društva i Jedinice civilne zaštite kao i sufinanciranje rada Gorske službe spašavanja.*Unutar ovog programa nema izmjena u odnosu na tekući plan* |

1. PROGRAM KOMUNALNE POTROŠNJE

Zakonska osnova: Zakon o lokalnoj i područnoj (regionalnoj) samoupravi, Zakon o vlasništvu i drugim stvarnim pravima, Zakon o komunalnom gospodarstvu, Zakon o energiji, Zakon o tržištu električne energije, Zakon o vodama, Zakon o financiranju vodnog gospodarstva.

|  |  |  |  |  |
| --- | --- | --- | --- | --- |
| **PROGRAM****komunalne potrošnje** |  | **Tekući plan** | **Povećanje/****smanjenje** | **Novi plan 2018.** |
| Aktivnost | Komunalna potrošnja | 1.075.000,00 | 0,00 | 1.075.000,00 |
| **UKUPNO:** | **1.075.000,00** | **0,00** | **1.075.000,00** |
| Obrazloženje: Programom se osiguravaju sredstva za podmirenje troškova potrošnje električne energije i vode u zgradama (zgrada gradske uprave, poslovno prostori) i građevinskim objektima (javna rasvjeta, fontana, javne površine) u vlasništvu Grada Knina kako bi se osiguralo njihovo korištenje i funkcioniranje. *Unutar ovog programa nema izmjena u odnosu na tekući plan* |

1. PROGRAM GRADNJE OBJEKATA I UREĐENJA KOMUNALNE INFRASTRUKTURE

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu, Zakon o grobljima, Zakon o prostornom uređenju, Zakon o gradnji, Zakon o zaštiti okoliša, Zakon o zaštiti prirode, Zakon o otpadu, Zakon o održivom gospodarenju otpadom, Zakon o vodama, Zakon o cestama, Zakon o sigurnosti prometa na cestama, Zakon o javnoj nabavi.

|  |  |  |  |  |
| --- | --- | --- | --- | --- |
| **PROGRAM gradnje objekata i uređenja komunalne infrastrukture** |  | **Tekući plan** | **Povećanje/****smanjenje** | **Novi plan 2018.** |
| Kapitalni projekt | Gradnja objekata i uređaja komunalne infrastrukture | 16.395.000,00 | 0,00 | 16.395.000,00 |
| **UKUPNO:** | **16.395.000,00** | **0,00** | **16.395.000,00** |
| Obrazloženje: Program obuhvaća gradnju objekata i uređaja komunalne infrastrukture u dijelovima grada u kojima ona nije izgrađena i uređenje postojeće izgrađene komunalne infrastrukture u gradu s ciljem podizanja razine komunalne uređenosti grada i poboljšanja životnog standarda građana. Programom su također planirani troškovi sanacije deponije komunalnog otpada i izgradnje reciklažnog dvorišta s ciljem uspostave cjelovitog i učinkovitog sustava gospodarenja otpadom.*Unutar ovog programa nema izmjena u odnosu na tekući plan.* |

1. PROGRAM ODRŽAVANJA KOMUNALNE INFRASTRUKTURE

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu, Zakon o grobljima, Zakon o otpadu, Zakon o održivom gospodarenju otpadom, Zakon o vodama, Zakon o cestama.

|  |  |  |  |  |
| --- | --- | --- | --- | --- |
| **PROGRAM održavanja komunalne infrastrukture** |  | **Tekući plan** | **Povećanje/****smanjenje** | **Novi plan 2018.** |
| Aktivnost | Održavanje komunalne infrastrukture | 3.185.000,00 | 0,00 | 3.185.000,00 |
| **UKUPNO:** | **3.185.000,00** | **0,00** | **3.185.000,00** |
| Obrazloženje: Program obuhvaća obavljanje komunalnih djelatnosti održavanja javnih površina, nerazvrstanih cesta, javne rasvjete, groblja i odvodnje atmosferskih. Cilj programa je održavanje izgrađenih objekata i uređaja komunalne infrastrukture kako bi se osigurala njihova funkcionalnost i građanima omogućilo njihovo nesmetano korištenje.*Unutar ovog programa nema izmjena u odnosu na tekući plan.* |

1. PROGRAM KOMUNALNIH USLUGA I ODRŽAVANJA OBJEKATA

Zakonska osnova: Zakon o lokalnoj i područnoj (regionalnoj) samoupravi, Zakon o vlasništvu i drugim stvarnim pravima, Zakona o zaštiti pučanstva od zaraznih bolesti, Zakon o zaštiti životinja, Zakon o veterinarstvu, Zakona o naseljima, Zakon o koncesijama.

|  |  |  |  |  |
| --- | --- | --- | --- | --- |
| **PROGRAM komunalnih usluga i održavanja objekata** |  | **Tekući plan** | **Povećanje/****smanjenje** | **Novi plan 2018.** |
| Aktivnost | Komunalne usluge i održavanje objekata | 1.378.000,00 | 0,00 | 1.378.000,00 |
| **UKUPNO:** | **1.378.000,00** | **0,00** | **1.378.000,00** |
| Obrazloženje uz proračun: Program obuhvaća održavanje objekata i poslovnih prostora u vlasništvu Grada te obavljanje komunalnih usluga iz nadležnosti Grada od općeg interesa (zbrinjavanje pasa lutalica, deratizacija i dezinsekcija, označavanje ulica kućnim brojevima, ukrašavanje grada povodom blagdana). Ciljevi programa su sanacija i održavanje imovine Grada, prevencija bolesti i zaštita i očuvanje zdravlja građana te poboljšanje uređenosti i izgleda grada. |

1. PROGRAM IZRADE PROJEKTNE DOKUMENTACIJE

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu, Zakon o prostornom uređenju, Zakon o gradnji.

|  |  |  |  |  |
| --- | --- | --- | --- | --- |
| **PROGRAM izrade projektne dokumentacije** |  | **Tekući plan** | **Povećanje/****smanjenje** | **Novi plan 2018.** |
| Aktivnost | Izrada projekata, elaborata, snimki i sl. | 350.000,00 | 0,00 | 350.000,00 |
| **UKUPNO:** | **350.000,00** | **0,00** | **350.000,00** |
| Obrazloženje: Program obuhvaća izradu prostornoplanske i projektne dokumentacije. Cilj programa je omogućiti provedbu različitih programa i projekata, kako Grada Knina, tako i drugih investitora.*Unutar ovog programa nema izmjena u odnosu na tekući plan.* |

1. PROGRAM IZGRADNJE I UREĐENJA OBJEKATA JAVNE NAMJENE

Zakonska osnova: Zakon o lokalnoj i područnoj (regionalnoj) samoupravi, Zakon o sportu, Zakon o predškolskom odgoju i obrazovanju.

|  |  |  |  |  |
| --- | --- | --- | --- | --- |
| **PROGRAM izrade projektne dokumentacije** |  | **Tekući plan** | **Povećanje/****smanjenje** | **Novi plan 2018.** |
| Kapitalni projekt | Izgradnja i uređenje objekata odgojne i sportske namjene  | 4.100.000,00 | +2.000.000,00 | 6.100.000,00 |
| **UKUPNO:** | **4.100.000,00** | **+2.000.0000,00** | **6.100.000,00** |
| Obrazloženje uz Proračun: Program obuhvaća uređenje atletske staze uz igralište NK Dinara te obnovu zgrade Doma željezničara i adaptaciju u dječji vrtić. Cilj programa je jačanje odgojnih i sportskih kapaciteta kako bi se poboljšala kvaliteta života građana Grada Knina.*Obrazloženje uz Izmjene i dopune Proračuna: Povećanje iznosa za ovaj program odnosi se projekt uređenja i opremanja dječjeg vrtića. Nakon izrade projektne dokumentacije i procjene vrijednosti radova, troškovi radova na uređenju i opremanju vrtića procjenjuju se na 4.500.000,00 kn što u odnosu na prvotno planiranih 2.500.000,00 kn predstavlja povećanje za 2.000.000,00 kn. Osiguranje dodatnih sredstava za realizaciju ovog projekta planirano je kroz sufinanciranje putem javnog poziva za izgradnju dječjih vrtića čija se objava očekuje u ovoj godini od strane Ministarstva demografije, obitelji, mladih i socijalne politike.* |

U nadležnosti Upravnog odjela za prostorno uređenje, komunalne, imovinskopravne poslove i zaštitu okoliša je i Javna vatrogasna postrojba grada Knina.

**GLAVA 2: JAVNA VATROGASNA POSTROJBA GRADA KNINA**

**PRORAČUNSKI KORISNIK: JAVNA VATROGASNA POSTROJBA GRADA KNINA**

1. PROGRAM: DJELATNOST PROTUPOŽARNE ZAŠTITE

 Zakonska osnova: Zakon o lokalnoj i područnoj (regionalnoj) samoupravi, Zakon o sustavu civilne zaštite, Zakon o vatrogastvu, Zakon o zaštiti od požara.

|  |  |  |  |  |
| --- | --- | --- | --- | --- |
| **PROGRAM****Djelatnost protupožarne zaštite** |  | **Tekući plan** | **Povećanje/****smanjenje** | **Novi plan 2018.** |
| Aktivnost | Redova djelatnost JVP-a | 4.254.860,00 | 0,00 | 4.254.860,00 |
| **UKUPNO:** | **4.254.860,00** | **0,00** | **4.254.860,00** |
| Obrazloženje uz Proračun: Programom su osim sredstava za isplatu plaća i materijalne rashode Javne vatrogasne postrojbe Grada Knina planirani i troškovi nabave autocisterne koja će se između ostalog koristiti za prijevoz vode u naselja bez javne vodoopskrbe. Planirana sredstva većim dijelom odnose se na sredstva koja se uplaćuju u Proračun Grada temeljem Odluke o minimalnim financijskim standardima za decentralizirano financiranje redovne djelatnosti javnih vatrogasnih postrojbi, a dio za financiranje (dio plaća i dio materijalnih troškova) iznad minimalnih standarda te nabavka cisterne financirat će se iz Proračuna Grada.  |